open-index/open-wikipedia-markdown huggingface dataset:
Csaba Polgár

**Csaba Polgár** [ĉaba], laŭ hungarlingve kutima nomordo **Polgár Csaba** estis hungara aktoro, reĝisoro.

Csaba Polgár naskiĝis la  en Szikszó.

## Biografio 
Csaba Polgár estis edukita plej longe en Nádudvar. Li maturiĝis en gimnazio en Debrecen en 2001, poste li studis 2 jarojn en aktorstudio de Nova Teatro (Budapeŝto), fine li akiris diplomon en Universitato de Dramo kaj Filmo (Budapeŝto) en 2007. Liaj plej gravaj instruistoj estis Tamás Ascher kaj Eszter Novák. Li komencis sian aktoran karieron en Teatro István Örkény, kie iom poste li ricevis ankaŭ reĝisorajn taskojn. Li ricevis 5 premiojn inter 2011-2014. Li edzino naskis filinon.

## Liaj teatraj roloj (elekto) 
* William Shakespeare: Hamleto - titolrolo
* Molière: La mizantropo - Phillinte
* Mihály Csokonai Vitéz: *Karnyóné* - Tipptopp
* Henrik Ibsen:
** *A vadkacsa* - kelnero
** Peer Gynt - titolrolo
* Leonard Bernstein: West Side Story - Riff
* Ede Szigligeti: *Liliomfi* - titolrolo
* István Örkény: *Macskajáték* - Józsi
* Arthur Miller: *Vido el ponto* - Rodolpho

## Liaj teatraj reĝisoraĵoj (elekto) 
* Ŝekspiro: *Korijolánusz*
* Ferenc Molnár: *A hattyú*

## Liaj kinaj filmaj roloj (elekto) 
* *Határ* (1990)
* *Komoly dolgok* (2010) - fotisto
* *Remélem legközelebb sikerül meghalnod :-)* (2018) - Csababá

## Liaj televidaj filmaj roloj (elekto) 
* *Könyveskép* (serio, 2007) - kolego
* *Aranyélet* (serio, 2016) - Isti

## Fontoj 
* hungarlingva biografio kun foto
* hungarlingva biografio kun foto
* hungarlingva biografio kun foto
* hungarlingva biografio kun foto

## Referencoj 
Kategorio:Hungaraj aktoroj
Kategorio:Hungaraj reĝisoroj
Ekrana testo

**Ekrana testo** estas metodo por determini la taŭgecon de aktoro aŭ aktorino por prezenti en filmo aŭ en aparta rolo. La prezentisto estas ĝenerale donita scenon, aŭ elektitajn frazojn kaj agojn, kaj instrukciita prezenti la scenon antaŭ kamerao por vidi ĉu la rezulto taŭgas. La evoluinta filmo poste estas analizita sur komputila, televida aŭ kineja ekrano (tial la nomo) fare de la koncerna produkta personaro kiel ekzemple la reĝisoro. La aktoro povas esti petita alporti pretan monologon aŭ alternative, la aktoro povas ricevi manuskripton por legi ĉe vido ("malvarma legado"). En kelkaj kazoj, la aktoro povas esti petita legi scenon, en kiu alia prezentisto legas la liniojn de alia karaktero. 

Kategorio:Kino
Premio Por Juna Artisto

La **Premio Por Juna Artisto** (, originale konata kiel la **Premio Junularo en Filmo**, ) estas honorigo prezentita fare de la "Fondaĵo Juna Artisto" (angle *Young Artist Foundation*), neprofitocela organizaĵo fondita en 1978 por honorigi plejbonecon de junaj aktoroj, kaj por disponigi stipendiojn por junaj artistoj kiuj povas esti fizike handikapitaj aŭ finance malstabilaj.

Unue prezentita en 1979, la premio estis la unua evento establita por specife rekoni kaj premii la kontribuojn de prezentistoj sub la aĝo de 18 jaroj en la kampoj de filmo, televido, teatro, kaj muziko.

La unua premia ceremonio estis okazigita en oktobro 1979 en Holivudo por honori elstarajn junajn aktorojn de la sezono 1978-1979.

Kategorio:Kino-premioj
Plenaj grenoj

dekstra|eta|300x300ra| Pano farita el plena tritiko nur (sen sekalo, aŭ aliaj grajnoj). Plentritika pano havas, nature, helbrunan koloron.
alternative=Wheat-kernel nutrition.svg|eta|Nutra valoro de tritika kerno
**Plenaj grenoj** estas grenaj kaj cerealaj kernoj (kiel tritika kerno), kiu enhavas la **tutan** kernon, tio estas: la kvaropo komponantoj de la kerno, nomitaj ĝermon, endospermo, interna ŝelo, kaj ekstera ŝelo (ankaŭ nomata "brano"). Tio estas kontraste al **prilaboritaj** nukleoj kiuj kutime enhavas nur la endospermon.

Produktoj nomataj **plenaj manĝaĵoj** estas faritaj el plena grena faruno aŭ grajnoj. La plej ofta greno estas tritiko sed plenaj manĝaĵoj de aliaj grajnoj kiel ekzemple spelto, hordeo, sekalo, aveno, rizo, kaj pli ankaŭ estas oftaj.

Ekzemplo de komuna plena manĝaĵo estas plentritika pano.

## Sanefikoj 
Plengrenaj kernoj estas nutre preferindaj al prilaboritaj kernoj ĉar ili estas pli riĉaj je, ekzemple, manĝfibro, antioksidantoj, proteinoj (precipe la aminoacida lizino), mineraloj (inkluzive de magnezio, mangano, fosforo kaj seleno) kaj vitaminoj (inkluzive de niacino, vitamino B6 Kaj vitamino E).

Neprilaboritaj plenaj grenoj havas signife pli malaltan glicemian indicon ol ne-plenaj grajnoj, kio signifas, ke la karbonhidratoj en ili rompiĝas pli malrapide, liberigante glukozon iom post iom en la sangocirkuladon. Tamen tiu avantaĝo ne estas nepre konservita dum muelado de la kernoj en farunon. Plena faruno ĉiukaze estas konsiderata pli sana pro la pli alta enhavo de vitaminoj, mineraloj kaj dieta fibro.

Kelkfoje la leĝo devigas fabrikistojn de manĝaĵoj aldoni plenajn grajnajn ingrediencojn al siaj produktoj por kompensi la dieton kiu estas manka de vitaminoj kaj mineraloj.

Unu el la unuaj homoj en okcidenta socio kiuj rekomendis manĝi plenajn grajnojn anstataŭ prilaboritajn grajnojn estis la brita kuracisto Thomas Allinson.

## Eksteraj ligiloj 
## Referencoj 
Kategorio:Kondimentoj
Kategorio:Cerealoj
Buda

Nomo **Buda** aŭ **BUDA** povas signifi:
* setlejon
** en Hungario
*** Budao (urbo), unu el historiaj partoj de urbo Budapeŝto
** en Ĉeĥio
*** Buda (Horka II), parto de municio Horka II en distrikto Kutná Hora
*** Buda (Bakov nad Jizerou), parto de urbo Bakov nad Jizerou en distrikto Mladá Boleslav
*** Buda (Chocnějovice), parto de municipo Chocnějovice en distrikto Mladá Boleslav
*** Buda (Mukařov), parto de municipo Mukařov en distrikto Prago-oriento
** en Usono
*** Buda, Illinois, municipo en ŝtato Illinois
*** Buda, Teksaso, urbo en ŝtato Teksaso
** en Rumanio
*** Buda (distrikto Buzău), municipo en distrikto Buzău
* personon
** Bleda, huna reganto
** Buda Dangol, nepala aktoro kaj muzikisto
* organizaĵon
** Boston Ultimate Disc Alliance, organizaĵo asociiĝanta teamojn en ultimate frisbee
* Budhon en aliaj lingvoj

## Similaj nomoj
* Bouda
* Budao (apartigilo)

## Eksteraj ligiloj 
*
Kalvinana preĝejo (Heves)

La **kalvinana preĝejo de Heves** estas religia historia monumento (ekde 2005) en urbo Heves (Hungario).

## Historio 
La unua mencio pri kalvinanoj okazis en Heves en 1596, tiam ili jam havis preĝdomon. Depost dominado de turkoj la kalvinanoj eklezie apartenis al Átány. En 1852 oni konstruis propran kirkon kaj la kalvinana grupo ricevis memstarecan statuson post 7 jaroj. La nun videbla kirko estis konstruita inter 1926-1930 kaj renovigita en la 1990-aj jaroj. En 1967 pastra loĝejo estis alkonstruita al la kirko. 

## Konstruaĵo 
La konstruaĵo situas sola en korto. La fasado estas simetria, meze la kvadrata turo plene reliefas. La turpinto estas piramida. La enirejo funkcias tra la turo. La predikejo estis farita el ligno.

## Fontoj 
* hungare kun fotoj 
* hungare kun foto
* http://honlap.tirek.hu/lap/heves/cikk/mutat/gyulekezetunktortenete/

Реформатская церковь, 2019 Хевеш.jpg
Református templom, 2019 Heves.jpg
Reformierte Kirche, West, 2019 Heves.jpg
Reformed church, entry, 2019 Heves.jpg

Heves
Kategorio:Kristanaj preĝejoj en Heves (urbo)
Bač (Novaci)

**Bač** (makedone Бач) vilaĝo en Opština Novaci en Norda Makedonio. En 2002 vivis tie 172 loĝantoj.
## Loko, priskribo 
La vilaĝo situas en la suda parto de la Opština Novaci. La alteco estas ĉirkaŭ 570 - 900 m.

La areo de la vilaĝo estas ĉirkaŭ 17,7 km².

Ĉe la norda rando de la vilaĝo fluas rivero Nigra rivero (Črna Reka).

## Loĝantaro 
Laŭ la censo de 2002 loĝis ĉi tie entute 172 homoj.

En 2002 ĉi tie loĝis 171 makedonoj kaj 1 serbo.

La vilaĝo baze havas agrikultur-reproduktan funkcion. Ekzistas agrikultura kooperativo en la vilaĝo same kiel butikoj kaj manĝoprovizinstalaĵoj.
Ĉi tie kultivas tritiko, hordeo, aveno, sekalo kaj maizo. De industriaj kultivaĵoj tiam kotono, papavoj, sezamo kaj arakidoj. En pli altaj altitudoj la vito kreskas. Fruaj legomoj ankaŭ prosperas.
Ŝafoj kaj kaproj estis breditaj en la pasinteco. Ilia nombro estas nun reduktita. Multaj familioj konservas variojn de bovinoj kun alta laktoproduktado.
## Pluaj fotoj 

Бач во Општина Новаци.svg|eta|Bač - loko de la vilaĝo en la municipo
Bač (Бач, Македонија).jpg|eta|Bač

## Tradukfonto 
Statistikoj: http://www.stat.gov.mk/publikacii/knigaX.pdf
Kastela preĝejo (Schwarzburg)

eta|La kirko en la 19-a jarcento
La luterana **Kastela preĝejo de Schwarzburg** () staris sur montonazo en Schwarzburg, Germanujo, sur kastela areo. Konserviĝis nur ties turo.

## Historio 
Jam en la 14-a jarcento oni raportis pri kapelo surkastela. En 1596 ĝi incendie tiom damaĝitis ke la rekonstrulaboroj daŭris ĝis 1713. Konsekro okazis ne antaŭ la 26.10.1713. Ankaŭ la laboroj por la princa kripto/maŭzoleo ĉevolbe detruitis fajrege. La en 1713 estiĝinta preĝejo restis neŝanĝita post nova bruldamaĝiĝo en 1715 koncerne la konstruvolumenon. La preĝejo estis unuiĝinta kaj al la ĉefa burgokomplekso kaj al la Leutenberg-ejero.

Interne dekoracie nur regionaj materialoj uzitis: alabastro el Allendorf kaj marmoro el Döschnitz. En 1914 la nazioj ordonis la malaperigon de la konstruaĵo krom la turo. La baroka turospajro tamen damaĝitis en 1980 pro bruliĝo silvestronokte.

## Referencoj 
Schwarzburg
*
Schwarzburg
Schwarzburg
Schwarzburg
Listo de famuloj naskiĝintaj en Salgótarján

Jen listo de famuloj, kiuj naskiĝis en Salgótarján:

## A 
* István Alapi, gitaristo
 
## B 
* István Básti, futbalisto
* József Bátki, pentristo (pli precize en Zagyvaróna)
* Zoltán Bodnár, bankisto
* László Boldvai, politikisto

## C 
* Ernő Cotel, metalurgia inĝeniero
* Zsuzsanna Csongrády, tradukisto

## D 
* Sándor Doubravszky, kemiisto

## G 
* István Gaál, reĝisoro

## H 
* Tünde Handó, juĝisto

## J 
* Gábor Juhász, ministro

## K 
* Géza Kiss (naĝisto) (pli precize en Zagyvapálfalva)
* Pál Kocsis, aktoro
* Erzsébet Komlóssy, operkantisto

## L 
* Géza Lengyel, botanikisto

## M 
* Krisztián Máté, aktoro
* Tibor Molnár, aktoro (pli precize en Zagyvapálfalva)

## N 
* László Nógrády, instruisto (pli precize en Baglyasalja)

## P 
* György Pántos, mikrobiologo
* Csaba Pindroch, aktoro
* Mihály Praznovszky, muzeologo

## R 
* Gyula Rónai, inĝeniero (pli precize en Zagyvaróna)

## S 
* Klára Sándor, turkologo
* Jenő Schlattner, inĝeniero
* inĝeniero Aladár Schleicher, inĝeniero (pli precize en Zagyvapálfalva) 
* Ferenc Snétberger, gitaristo
* Ervin Sövényi, radiologo (pli precize en Baglyasalja)
* Csaba Szántay, kemiisto
* Ferenc Szojka, futbalisto

## T 
* Róbert Tuschák, inĝeniero

## V 
* Zsuzsanna Varga (historiisto)
* Ágnes R. Várkonyi, historiisto
* Károly Vasas, skulptisto

## Z 
* István ef Zámbó, pentristo
* Ferenc Zenthe, aktoro

Salgótarján
Nava de Béjar

**Nava de Béjar** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar.

Ĝia municipa teritorio estas formata de unusola loĝloko, okupas totalan areon de 11,73 km² kaj laŭ la demografia informo de la municipa censo fare de la INE en 2017, ĝi havas 96 loĝantojn. Ĝi perdis 550 loĝantojn laŭlonge de la 20-a jarcento.

En 1982 Nava rekuperis sian administracian sendependecon el Guijuelo post longdaŭra procezo pere de la barakto de la lokanoj. La urbestro estas de la dekstra partio PP.

Kategorio:Municipoj de la provinco Salamanko
128882 Jennydebenedetti

'*128882 *Jennydebenedetti'''* estas tre malgranda, malhela asteroido de la ĉefa asteroida zono malkovrita la 22-an de septembro 2004 de la usona astronomo Roy A. Tucker elde la Observatorio Goodricke-Pigott, proksime de Tucson (Arizono, Usono).

## Nomo 
Ĝi estis nomita en honoro de la usona instruistino *Jennifer C. DeBenedetti'' respektata de la unuagradaj lernantoj. Ŝi disvolvas sciencajn programojn kaj gvidas siajn studentojn al multenombraj premiitaj projektoj pri scienco, inĝenierarto kaj robotiko. Ŝi fakiĝis en tre novivantaj, sendependaj esploraj projektoj por studentoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Roy A. Tucker
Kategorio:Astronomiaj objektoj malkovritaj en 2004
Navacarros

**Navacarros** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar kaj al la municiparo Ruta de la Plata.

Ĝia municipa teritorio estas formata de la loĝlokoj Navacarros kaj Vistahermosa, okupas totalan areon de 8,55 km² kaj laŭ la demografia informo de la municipa censo fare de la INE en 2017, ĝi havas 104 loĝantojn. Ĝi perdis 300 loĝantojn el la 1970-aj ĝis la 1980-aj jaroj.

La municipa teritorio de Navacarros estas trapasejo survoje Nord-Suden de la *Sierra de Béjar*. Pro sia etendo, estas nombraj la vojoj kaj padoj kiuj trapasas ĝin, tre uzataj (piede, bicikle kaj ĉevale) fare de la naturamantoj. Unu de la vojoj kiuj trapasas la vilaĝon estas la longitinera pado GR-10, kiu komunikas la valencian urbon Puçol kun Lisbono, unuigante la Mediteraneon kaj la Atlantikon. 

Tradicie agrikulturo kaj brutobredado estis ĉefa enspezofonto, ekde mezo de la 20-a jarcento ankaŭ tekstila industrio, poste, el la 1970-aj jaroj, koincide kun la komenco de la tekstila krizo, multaj familioj elmigris al urboj: Avilés, Barcelono, Madrido, Valadolido, ktp., kaj startis la senloĝigo de Navacarros, dum fekundaj teroj estis abandonitaj. 

Kategorio:Municipoj de la provinco Salamanko
Navalmoral de Béjar

**Navalmoral de Béjar** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar kaj al la municiparo Ruta de la Plata.

Ĝia municipa teritorio estas formata de unusola loĝloko, okupas totalan areon de 11,08 km² kaj laŭ la demografia informo de la municipa censo fare de la INE en 2017, ĝi havis 62 loĝantojn. Ĝi perdis 300 loĝantojn dum la dua duono de la 20-a jarcento. Ĝi estis fondita fine de la 12-a jarcento.

Limas sude kun la loĝlokoj Montemayor del Río kaj Lagunilla, okcidente kun Valdelageve, oriente kun Béjar, Cantagallo kaj Puerto de Béjar kaj norde kun Horcajo de Montemayor, Colmenar de Montemayor, Valdehijaderos kaj La Calzada de Béjar. 

Kategorio:Municipoj de la provinco Salamanko
Vajmara arsenalo

La iama **arsenalo** () en Vajmaro, Germanujo, estis konstruita en 1753 anstataŭante la dormoĉambran alon de la franciskana monaĥejo.

## Historio 
maldekstre|eta|restaĵoj de la arsenalo vajmara
Je Ritter-strateta plilongiĝo, norde de grenejo, kondukas transirejo nome *Zeughof*, kiu nomiĝas laŭ la iama arsenalo. Unue ĝin uzis lia duka moŝto Ernesto Aŭgusto la 2-a (Saksio-Vajmaro-Eisenach) kiel loĝejon: nur por li do ĝi komence starigitis. Sed li baldaŭ poste mortis en la aĝo de nur 21 jaroj. La arsenala utiliĝo finiĝis en 1801 kiam duko Karlo Aŭgusto (Saksio-Vajmaro-Eisenach) transportigis la armilojn al Kastelo Ettersburg. En 1887 ĝin transprenis la Porartista societo kaj ĝi iĝis artista hejmo kun kutimlokalo kaj ekspoziciejoj. La komplekso en 1945 tiom damaĝitis ke necesis komence de la 1950-aj jaroj malaltigo konstruaĵo ĝis la teretaĝaj muroj.

Pro la aliuzo de la remizo ĉe Teatra placo (la nuna Domo de Vajmara respubliko; ĝis 2018 gastis tie Bauhaus-muzeo) la horizontala projekciaĵo de arsenalo tiom pligrandigitis. Antaŭ la damaĝiĝo en 1945 havis la domo mezen elsaltantan kolonegon estante duetaĝa mansardtegmenta domo malfrubaroka. Surlokis soldataĵoj kaj armiloj, veturiloj kaj pafilegoj. Pri la identeco de la stariginto estas duboj. Multaj konsideras ties kreinto Gottfried Heinrich Krohne.

Eĉ la resto de iama belaĵo figuras sur listo de monumentprotektotaĵoj vajmaraj. Apudas la eksa punlaborejo kaj orfejo.

## Eksteraj ligiloj 
* https://zeitsprung.animaux.de/99/
* https://www.slideshare.net/dgummel/geschichte-des-zeughofes-in-weimar

## Notoj 
Kategorio:Konstruaĵoj en Vajmaro
Vajmaro
Vajmaro
Navamorales

**Navamorales** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar.

Ĝia municipa teritorio estas formata de unusola loĝloko, okupas totalan areon de 17,53 km² kaj laŭ la demografia informo de la municipa censo fare de la INE en 2017, ĝi havis 64 loĝantojn. Ĝi perdis 700 loĝantojn dum la dua duono de la 20-a jarcento.

Ĝi estas trapasata de la riveroj Corneja kaj Tormes, kies alfluanto estas la unua. Ĝi limas kun Puente del Congosto (kun Bercimuelle, aktuale submunicipo), Valdemolinos, Villar de Corneja, Santa María del Berrocal, La Horcajada kaj El Tejado. 

eta|maldekstre|Festo de Navamorales, 2008.
Estas restaĵoj el la Prahistorio, ekzemple dolmeno kaj sonorilformaj pokaloj. Ankaŭ de la Bronzepoko, Romia Imperio, Mezepoko ktp.

Kategorio:Municipoj de la provinco Salamanko
Peñacaballera

**Peñacaballera** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar kaj al la municiparo Ruta de la Plata. *Peñacaballera* estas tradukebla al *Pintoroko*

Ĝia municipa teritorio estas formata de la loĝlokoj Peñacaballera y la senhoma Colonia de San Miguel, okupas totalan areon de 6,26 km² kaj laŭ la demografia informo de la municipa censo fare de la INE en 2017, ĝi havis 142 loĝantojn. Ĝi perdis 400 loĝantojn dum la dua duono de la 20-a jarcento.

Sudoriente de la provinco Salamanko, ĉe la provinca limo kun la provinco Cáceres, Ekstremaduro, Peñacaballera estas je 82 kilometroj for de Salamanko, la provinca ĉefurbo. Ĝi estis fondita en la 13-a jarcento.

Kategorio:Municipoj de la provinco Salamanko
Pinedas

**Pinedas** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar kaj al la municiparo Ruta de la Plata. *Pinedas* signifas *Pinaroj*.

Ĝia municipa teritorio estas formata de unusola loĝloko, okupas totalan areon de 14,59 km² kaj laŭ la demografia informo de la municipa censo fare de la INE en 2017, ĝi havis 115 loĝantojn. Ĝi perdis 400 loĝantojn dum la dua duono de la 20-a jarcento.

Estas arkeologiaj restaĵoj el la Prahistorio, kiel dolmenoj. Kiel setlejo, ĝi estis fondita komence de la 13-a jarcento. En la gripa epidemio de 1918 perdis 22 lokanojn. Nun la urbestro estas de dekstra partio PP.

Kategorio:Municipoj de la provinco Salamanko
Puebla de San Medel

**Puebla de San Medel** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar. 

Ĝia municipa teritorio estas formata de la loĝlokoj Puebla de San Medel (municipa ĉefurbo) kaj San Medel, okupas totalan areon de 9,28 km² kaj laŭ la demografia informo de la municipa censo fare de la INE en 2017, ĝi havis 44 loĝantojn. Ĝi perdis 300 loĝantojn dum la dua duono de la 20-a jarcento.

Ĝi estas inter Valdelacasa, Fuentes de Béjar, Ledrada kaj Guijuelo. Je 30 minutoj aŭte estas skiejo La Covatilla. Gravas la flaŭro, kun granda kvanto de arboj, kiel anzinoj kaj kverkoj, kaj de plantoj, kiel timiano. 

Kategorio:Municipoj de la provinco Salamanko
Puerto de Béjar

**Puerto de Béjar** [BEĥar] estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar kaj al la municiparo Ruta de la Plata. *Puerto de Béjar* estas tradukebla al *Montopasejo de Béjar*. Ĝi limas kun la nordo de la Provinco Cáceres, Ekstremaduro.

Ĝia municipa teritorio estas formata de unusola loĝloko, okupas totalan areon de 10,39 km² kaj laŭ la demografia informo de la municipa censo fare de la INE en 2017, ĝi havis 368 loĝantojn. Ĝi perdis pli ol 1 000 loĝantojn dum la dua duono de la 20-a jarcento.

Estas restaĵoj de la Romia Imperio, nome parto de ŝoseo, mejloŝtonoj ktp.

Kategorio:Municipoj de la provinco Salamanko
Salvatierra de Tormes

**Salvatierra de Tormes** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar.

eta|200ra|maldekstre|Marmoro de visigotoj de Salvatierra, fotita de Manuel Gómez-Moreno en 1903.
Ĝia municipa teritorio estas formata de unusola loĝloko, okupas totalan areon de 34,67 km² kaj laŭ la demografia informo de la municipa censo fare de la INE en 2017, ĝi havis 77 loĝantojn. Ĝi perdis 800 loĝantojn dum la dua duono de la 20-a jarcento.

Proksime oni trovis restaĵojn de epoko de visigotoj. Poste la setlejo fondiĝis komence de la 13-a jarcento. De tiu epoko restis murego, kastelo, preĝejo kaj restaĵoj de iama sinagogo.

La urbestro estas de dekstra partio PP.

Kategorio:Municipoj de la provinco Salamanko
Santibáñez de la Sierra

**Santibáñez de la Sierra** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar. 

Ĝia municipa teritorio estas formata de la loĝlokoj Casillas de las Erías, Puentes del Alagón, Santa María de los Llanos kaj Santibáñez, okupas totalan areon de 13,61 km² kaj laŭ la demografia informo de la municipa censo fare de la INE en 2017, ĝi havis 187 loĝantojn. Ĝi perdis 600 loĝantojn dum la dua duono de la 20-a jarcento.

Santibáñez de la Sierra limas kun la loĝlokoj San Esteban de la Sierra, Valero, Garcibuey, Molinillo kaj Cristóbal de la Sierra kaj estas je 65 km de Salamanko, la provinca ĉefurbo. 

eta|maldekstre|*romia* ponto en Puentes del Alagón.
Estas restaĵoj el la Prahistorio, romia ponto, kaj dokumentitaj mencioj el la Mezepoko.

Tradicia enspezofonto estas agrikulturo kaj brutobredado. Estas birdareo ZEPA Río Alagón kun kelkaj paroj de nigra cikonio kaj proksime al la municipa teritorio estas la Natura Parko Las Batuecas-Sierra de Francia.

Kategorio:Municipoj de la provinco Salamanko
Guijuelo

**Guijuelo** [giĤŬElo] estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar kaj al la municiparo Guijuelo. *Guijuelo* signifas *rokaron*.

[eta|maldekstre|*Jamón de Guijuelo*, [Protektita nomigo de origino (EU).]]
Ĝia municipa teritorio estas formata de la loĝlokoj Cabezuela, Campillo, Guijuelo y Palacios, okupas totalan areon de 63,23 km² kaj laŭ la demografia informo de la municipa censo fare de la INE en 2017, ĝi havas 5 627 loĝantojn. Male al la plej parto de la najbaraj loĝlokoj, ĝi ricevis loĝantaron, fakte de tiuj kiuj perdis ĝin, kaj kvarobligis sian loĝantaron dum la 20-a jarcento, pere de aktiva industrio pri viando ĉefe el porkoj (ĉefe por ŝinkoj -kun Protektita nomigo de origino (EU)- kaj duarange kolbasoj. La 65% de la laboristaro, nome totalo de 2525 laboristoj estas dungitaj de la industrio ĉefe de nutraĵa industrio. La porkoj estas alportitaj el Andaluzio kaj Ekstremaduro sed la ĉitiea industrio profitas el la seka malvarmo de la altaj teroj de la regiono utila por ŝinkigi la viandon de la porkoj.

Ĝi estas trapasata de la iama ŝoseo N-630 kaj nun estas ĉe la aŭtovojo Ruta de la Plata, kiel ĉefa urbo inter Salamanko kaj Béjar.

La urbestro estas de dekstra partio PP.

Kategorio:Municipoj de la provinco Salamanko
San Esteban de la Sierra

**San Esteban de la Sierra** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar. *San Esteban de la Sierra* estas tradukebla al *Sankta Stefano de la Montaro*.

Ĝia municipa teritorio estas formata de unusola loĝloko, okupas totalan areon de 20,83 km² kaj laŭ la demografia informo de la municipa censo fare de la INE en 2017, ĝi havis 345 loĝantojn. Ĝi perdis pli ol 900 loĝantojn dum la dua duono de la 20-a jarcento.

[eta|maldekstre|Ponto super la [rivero Alagón.]]
San Esteban de la Sierra limas kun la loĝlokoj Valero, San Miguel de Valero, El Tornadizo, Los Santos, Santibáñez de la Sierra, Cristóbal kaj Valdefuentes de Sangusín. La malsupra parto de la vilaĝo estas trapasata de la rivero Alagón, kiu fluas per meandroj inter montoj kaj poste enfluas en la rivero Taĵo. 

Ĝi estis fondita en la Mezepoko kaj en la 15-a jarcento estis grava kvartalo de judoj. Ĉefaj kultivoj estis vinberoj kaj olivoj kaj nuntempa ĉefa enspezofonto estas rura turismo pro allogega naturo. La urbestro estas de dekstra partio PP.

Kategorio:Municipoj de la provinco Salamanko
Santibáñez de Béjar

**Santibáñez de Béjar** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar kaj al la municiparo Ruta de la Plata. 

[eta|maldekstre|Turo de Santibáñez, kiu estis de la partianoj de la kastilia reĝino [Izabela la 1-a (Kastilio)|Isabel la 1-a, kiu savis ĝin male al aliaj de opoziciantoj en enlanda milito.]]
Ĝia municipa teritorio estas formata de la loĝlokoj Santibáñez de Béjar kaj El Parador, senhoma vintre kaj kun nur 5 al 10 personoj somere; okupas totalan areon de 29,80 km² kaj laŭ la demografia informo de la municipa censo fare de la INE en 2017, ĝi havis 476 loĝantojn. Ĝi perdis 1 500 loĝantojn dum la dua duono de la 20-a jarcento.

Tra la loĝloko pasas la rivero Valvanera, valora por irigacio, brutobredado (ŝafoj) kaj fiŝkaptado. Krome trs la municipa teritorio pasas la rivero Tormes je ĉirkaŭ 4,4 kilometroj de la domaro. Aparte estas gravaj montopintoj el 900 ĝis 1355 super marnivelo. En 1987 okazis grava inundo, en 2003 incendio.

Santibáñez de Béjar limas kun la loĝlokoj Guijo de Ávila, Cespedosa de Tormes, Puente del Congosto, La Cabeza de Béjar, Nava de Béjar, Medinilla, Sorihuela kaj Neila de San Miguel.

Kategorio:Municipoj de la provinco Salamanko
Sanchotello

**Sanchotello** [sanĉoTEljo] estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar kaj al la municiparoj Embalse de Béjar kaj Ruta de la Plata. 

eta|maldekstre|Preĝejo *Nuestra Señora de la Asunción*.
Ĝia municipa teritorio estas formata de unusola loĝloko, okupas totalan areon de 14,03 km² kaj laŭ la demografia informo de la municipa censo fare de la INE en 2017, ĝi havis 229 loĝantojn. Ĝi perdis 600 loĝantojn dum la dua duono de la 20-a jarcento.

Ĝi fondiĝis en la 13-a jarcento. La nomo aludas al feŭda posedanto Sancho Tello, kies persona nomo estis ofta en Mezepoko, same kiel la familia nomo.

Sanchotello limas kun la loĝlokoj Ledrada, Peromingo, Navalmoral de Béjar, Fuentebuena, Valdesangil, Vallejera de Riofrío, Fresnedoso. La plej proksima urbo estas Béjar, je 5.72 kilometroj rekte kaj 10 kilometroj laŭ ŝoseo. 

Kategorio:Municipoj de la provinco Salamanko
Sequeros

**Sequeros** [SeKEros] estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar kaj al la municiparo Sierra de Francia. *Sequeros* estas tradukebla al *Sekejoj* aŭ *Sekigejoj*.

Ĝia municipa teritorio estas formata de unusola loĝloko, okupas totalan areon de 6,27 km² kaj laŭ la demografia informo de la municipa censo fare de la INE en 2017, ĝi havis 232 loĝantojn. Ĝi perdis 600 loĝantojn dum la dua duono de la 20-a jarcento.

Sequeros limas kun la loĝlokoj San Miguel del Robledo, Navarredonda de la Rinconada, Garcibuey, San Martín del Castañar, Villanueva del Conde, Las Casas del Conde, Cepeda kaj Miranda del Castañar. Estas naturaj allogaĵoj.

## Bildaro

Sequeros - 005 (33267025686) edited.jpg|Popola arkitekturo
Ermita de Nuestra Señora del Robledo. Sequeros (Salamanca).jpg|Ermitejo
Sequeros - 003 (33307935685).jpg|Festoj
Sequeros - 002 (32464962844).jpg|Strato
Sequeros - 013 (33179822671).jpg|Ekstera ŝtuparo
Sequeros - 016 (32493266293).jpg|Preĝejo

Kategorio:Municipoj de la provinco Salamanko
Sotoserrano

**Sotoserrano** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar kaj al la municiparo Sierra de Francia. *Sotoserrano* estas tradukebla al *Arbaro de la montaro*.

[eta|maldekstre|Ponto super la rivero [Alagón.]]
eta|maldekstre|Placo.
eta|maldekstre|Turo de la preĝejo.
Ĝia municipa teritorio estas formata de unusola loĝloko, okupas totalan areon de 57,69 km² kaj laŭ la demografia informo de la municipa censo fare de la INE en 2017, ĝi havis 590 loĝantojn. Ĝi perdis 500 loĝantojn dum la dua duono de la 20-a jarcento.

Sotoserrano aŭ El Soto, en la Natura Parko Las Batuecas-Sierra de Francia, ĉe la kunigejo de tri riveroj; Alagón, Cuerpo de Hombre kaj Francia. Estas la vilaĝo el la montaro malpli alta super la marnivelo, nome 522 metros. Ĝi ĝuas la tutan jaron mildan klimaton mediteranean. Tui klimato ebligas la kultivon de fruktarboj, kiel oranĝarboj kaj ĉerizarboj. Gravas ankaŭ vitejoj kaj olivarboj. 

Situa en la *Sierra de Francia Baja*, je 99 km de Salamanko, provinca ĉefurbo, ĝuas pejzaĝan riĉon de nedubebla beleco, trairata de rojoj kiel Servón, Ríomalo, Fuente del Pardo, Molinos kaj Vega de Francia, idealaj lokoj por la naturamantoj. 

Sotoserrano kimas kun la loĝlokoj Herguijuela, Cepeda, Molinillo, Las Mestas, Pinedas, Riomalo de Abajo, Valdelageve kaj Colmenar de Montemayor. 

## Vidu ankaŭ 
* Municipoj de la provinco Salamanko

Kategorio:Municipoj de la provinco Salamanko
El Tejado

**El Tejado** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar. *El Tejado* estas tradukebla al *La tegmento*.

eta|maldekstre|250px|Granitaj rokformacioj de la ĉirkaŭo.
Ĝia municipa teritorio estas formata de la loĝlokoj El Tejado, La Casilla kaj La Magdalena, okupas totalan areon de 21,19 km² kaj laŭ la demografia informo de la municipa censo fare de la INE en 2017, ĝi havis 109 loĝantojn. Ĝi perdis mil loĝantojn dum la 20-a jarcento. Ĝi estas la unua vilaĝo kiun trafas la rivero Tormes survoje en la provinco Salamanko. La tri loĝlokoj kiuj formas la municipon estas separataj per proksimume duonkilometro. La plej granda kaj grava estas La Magdalena kaj en ĝi estas la urbodomo, la lernejo, la sancentro kaj aliaj servoj. 

La urbestro estas de la dekstra partio PP.

## Vidu ankaŭ 
* Municipoj de la provinco Salamanko

Kategorio:Municipoj de la provinco Salamanko
Anizila ftalato

**Anizila ftalato** aŭ **C24H22O6** estas kemia komponaĵo, apartenanta al la funkcia grupo de la esteroj de la ftalata acido kaj anizila karbinolo. Anizila ftalato estas kemia reakciaĵo, uzata en la fabrikado de la derivaĵoj de la ftalata acido kaj anizilaj derivaĵoj. Anizila ftalato estas malmulte solvebla en akvo, sed tute solvebla en alkoholo, duetila etero, kloroformo kaj plejmulto el la organikaj solvantoj. Anizila ftalato reakcias kun fortaj oksidigagentoj kaj fortaj bazoj kaj posedas antifungajn kaj antibakteriajn proprecojn.

## Reakcioj 
### Reakcio 1 
* Preparado de **anizila ftalato** per interagado de **ftalata acido** kun **anizila karbinolo**:

### Reakcio 2 
* Preparado de **anizila ftalato** per interagado de **ftalata anhidrido** kun **anizila karbinolo**:

### Reakcio 3 
* Preparado de **anizila ftalato** per interagado de **anizila klorido** kun **ftalata acido**:

### Reakcio 4 
* Preparado de **anizila ftalato** per interagado de **anizila klorido** kun **natria ftalato**:

## Vidu ankaŭ 
* Ftalatoj
* Tereftalatoj
* Anizolo
* Anizila karbinolo
* Ftalata acido
* Izoftalata acido
* Tereftalata acido

Kategorio:Ftalatoj
El Tornadizo

**El Tornadizo** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar. 

Ĝia municipa teritorio estas formata de la loĝlokoj El Tornadizo y Mata de Arriba, okupas totalan areon de 11,44 km² kaj laŭ la demografia informo de la municipa censo fare de la INE en 2017, ĝi havis 93 loĝantojn. Ĝi perdis pli ol 300 loĝantojn dum la dua duono de la 20-a jarcento.

El Tornadizo limas kun la loĝlokoj Linares de Riofrío, Alberguería de Herguijuela, Monleón, San Miguel de Valero, Los Santos, San Esteban de la Sierra, Valdefuentes de Sangusín kaj Valverde de Valdelacasa. 

El Tornadizo estis fondita komence de la 13-a jarcento.

La urbestro estas de dekstra partio PP.

## Vidu ankaŭ 
* Municipoj de la provinco Salamanko

Kategorio:Municipoj de la provinco Salamanko
Amila ftalato

**Duamila ftalato** aŭ **C18H26O4** estas kemia komponaĵo, apartenanta al la funkcia grupo de la esteroj de la ftalata acido kaj amila alkoholo. Amila ftalato estas kemia reakciaĵo, uzata en la fabrikado de ftalata acido derivaĵoj kaj amilaj derivaĵoj. Amila ftalato estas malmulte solvebla en akvo, sed tute solvebla en alkoholo, duetila etero, kloroformo kaj plejmulto el la organikaj solvantoj. Amila ftalato reakcias kun fortaj oksidigagentoj kaj fortaj bazoj kaj posedas antifungajn kaj antibakteriajn proprecojn.

## Sintezoj 
### Sintezo 1 
* Preparado per agado de ftalata acido kaj amila alkoholo:

### Sintezo 2 
* Preparado per traktado de *ftalata anhidrido* kaj amila alkoholo:

### Sintezo 3 
* Preparado per reakcio de amila klorido kaj ftalata acido:

### Sintezo 4 
* Preparado per interagado de amila klorido kaj natria ftalato:

### Sintezo 5 
* Preparado per transesterigo inter amila fenilacetato kaj etila ftalato:

### Sintezo 6 
* Preparado per acida transesterigo inter amila cinamato kaj ftalata acido:

### Sintezo 7 
* Preparado per alkohola transesterigo inter metila ftalato kaj amila alkoholo:

## Reakcioj 
### Reakcio 1 
* Hidrolizo de la *amila ftalato*:

### Reakcio 2 
* Sapigo de la *amila ftalato*:

### Reakcio 3 
* Reakcio per acida transesterigo kun formiata acido:

### Reakcio 4 
* Reakcio per alkohola transesterigo kun etila alkoholo:

### Reakcio 5 
* Reduktigo de la *amila ftalato*:

### Reakcio 6 
* Reakcio kun NH3:

### Reakcio 7 
* Reakcio kun HCl:

## Vidu ankaŭ 
* Ftalatoj
* Tereftalatoj
* Alila benzoato

## Referencoj 
Kategorio:Ftalatoj
Valdefuentes de Sangusín

**Valdefuentes de Sangusín** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar. *Valdefuentes*, tio estas *Valo de fontoj*, devenas el fontoj kiuj abundas en la ĉirkaŭaĵo, kaj *Sangusín* estas la nomo de rivero, eble devena el *salikejo*.

Ĝia municipa teritorio estas formata de unusola loĝloko, okupas totalan areon de 34,56 km² kaj laŭ la demografia informo de la municipa censo fare de la INE en 2017, ĝi havis 217 loĝantojn. Ĝi perdis 700 loĝantojn dum la dua duono de la 20-a jarcento.

[eta|maldekstre|220ra|Statua menhiro de Valdefuentes, 2300/1900 a.K., frua [Bronzepoko, nuntempe en la Muzeo de Salamanko.]]
Valdefuentes de Sangusín limas kun la loĝlokoj La Calzada, Valdehijaderos, Horcajo, Cristóbal, San Esteban, Los Santos, Valdelcasa, Valverde, Peromingo kaj Navalmoral. Estas fekundaj fruktarbaroj, kiuj produktas terpomojn, fazeolojn kaj betojn. Estas fekundaj vitejoj, el kiuj oni produktas bonkvalitajn vinon kaj brandon, kaj monto kun anzinoj kiuj havigas glanojn por porkobredado, kaj ligno por hejtado.

La urbestro estas de dekstra partio PP.

## Vidu ankaŭ 
* Municipoj de la provinco Salamanko

Kategorio:Municipoj de la provinco Salamanko
Valdehijaderos

**Valdehijaderos** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar kaj al la municiparoj Embalse de Béjar kaj Ruta de la Plata.

eta|maldekstre|250ra|Preĝejo de San Juan Degollado.
eta|maldekstre|250ra|Ponto, ŝajne de romia deveno.
Ĝia municipa teritorio estas formata de unusola loĝloko, okupas totalan areon de 11,75 km² kaj laŭ la demografia informo de la municipa censo fare de la INE en 2017, ĝi havis 79 loĝantojn. Ĝi perdis 300 loĝantojn dum la dua duono de la 20-a jarcento.

Valdehijaderos limas kun la loĝlokoj Horcajo de Montemayor, Valdefuentes de Sangusín, La Calzada de Béjar kaj Aldeacipreste.

Valdehijaderos estas loko de brutobreda tradicio, ĉefe de bovoj kaj ŝafoj. Kun paŝtejoj, oni kultivas malgrandajn zonojn de vitoj kaj fruktoĝardenoj. La urbestro estas de dekstra partio PP.

## Vidu ankaŭ 
* Municipoj de la provinco Salamanko

Kategorio:Municipoj de la provinco Salamanko
Tormes

**Tormes** estas rivero, alfluanto de la Doŭro ĉe ties maldekstra bordo, kiu fluas tra la provincoj Avilo, Salamanko kaj Zamora, en la aŭtonoma komunumo Kastilio-Leono, Hispanio.

Ĝi ekfluas ĉe la herbejo Tormejón, en la municipo Navarredonda de Gredos, en la sierra de Gredos. Ekde ties ekfluo, trapasas teritoriojn de la provincoj Avilo, Salamanko kaj Zamora, kaj enlfuas en la rivero Doŭro, inter la municipaj teritorioj de Fermoselle kaj Villarino de los Aires, en la zono konata populare kiel Ambasaguas, post itinero de 284 km.

Pro ne regula flukvanto, tiu rivero ne sekuras la akvoliveradon al la loĝlokoj somere kaj, pro tio, fine de 1960 oni konstruis la akvobaraĵon Santa Teresa, kun kapacito de 496 hm³, kaj poste la akvobaraĵon Villagonzalo, kaj ĉe ties enfluejo en Doŭro, la akvobaraĵon Almendra, inter rokmuregoj. Finfine en 2002 la akvobaraĵon San Fernando ĉe la limo de la teritorioj de Santibáñez de Béjar kaj Cespedosa de Tormes.

Loĝlokoj tra kiuj pasas el nordo suden:
Fermoselle, Villarino de los Aires, Ledesma, Salamanca, Santa Marta de Tormes, Huerta, Alba de Tormes, Guijuelo, Cespedosa de Tormes, Guijo de Ávila, Santibáñez de Béjar, Puente del Congosto, Navamorales, La Horcajada, El Losar del Barco, El Barco de Ávila, La Aliseda de Tormes, Angostura de Tormes, Navalperal de Tormes, Navacepeda de Tormes kaj Hoyos del Espino.

Dosiero:El Barco de Ávila y la sierra de Gredos.jpg|El Barco de Ávila
Dosiero:Puente del Congosto - 003 (31371645756).jpg|Puente del Congosto
Dosiero:20060706-Alba de Tormes edited.jpg|Alba de Tormes
Dosiero:Vista general de Ledesma (Salamanca, Castilla y León, España).jpg|Ledesma
Dosiero:Fermoselle Vista 20080908 814 retouched (cropped).jpg|Fermoselle

## Alfluantoj 
La alfluantoj de la rivero Tormes, el ekfluejo al enfluejo, estas la jenaj:

;Maldekstre
* Barbellido
* Gorĝo de Gredos
* Gorĝo de Navamediana
* Gorĝo de Bohoyo
* Gorĝo de Caballeros
* Aravalle
* Becedillas
* Valvanera
* Alhándiga
* Arroyo del Zurguén

;Dekstre
* Corneja
* Almar

## Vidu ankaŭ
* *Lazarillo de Tormes*

## Notoj 
## Eksteraj ligiloj 
* Confederación Hidrográfica del Duero 

Kategorio:Riveroj en Kastilio kaj Leono
La Fluganta Holandano (fantoma ŝipo)

La fluganta Holandano () estas legenda malbenita fantoma ŝipo, kiu ĉiam ne povas reveni, nur iri sur la maro. Laŭ la legendoj, renkontante kun alia ŝipo, ŝipanoj de La Fluganta Holandano provus sendi mesaĝojn al landoj aŭ mortintoj. En legendoj pri maro, vidi la ŝipon estas antaŭsigno de malbonsorto.[eta|304x304ra|[August Strindberg - Ŝtormo en Skærgården."La Fluganta Holandano" 1892]]

## Origino 
Ekzistas du versioj pri origino, la plej komuna rakonto estas la kapitano Vanderdecken (nederlande "de la ferdeko") kondamnita kaŭze de riska ĵuro por rondigi Kabon de Bona Espero.

Alia legendo figuras kapitano Falkenberg, ĉiam iri tra Norda Maro, kiu ludis ĵetkubon kun demono por sia animo.

## Vidu ankaŭ 
* Der fliegende Holländer

## Referencoj 
Kategorio:Fantomoj
Kategorio:Mitaj ŝipoj
Kategorio:Fikciaj nederlandanoj
Vallejera de Riofrío

**Vallejera de Riofrío** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar. *Vallejera de Riofrío* estas kuntiriĝo de *Pequeños Valles del Río frío*, tio estas *Valetaro de Malvarma Rivero*.

Ĝia municipa teritorio estas formata de la loĝlokoj Vallejera de Riofrío kaj El Puerto, okupas totalan areon de 7,26 km² kaj laŭ la demografia informo de la municipa censo fare de la INE en 2017, ĝi havis 68 loĝantojn. Ĝi perdis 300 loĝantojn dum la dua duono de la 20-a jarcento.

Vallejera de Riofrío estas la dua plej alta municipo de la provinco Salamanko post La Hoya, kun 1240 msm. La municipa teritorio limas norde kun Fresnedoso kaj Sorihuela, okcidente, kun Sanchotello, sude, kun Béjar kaj oriente, kun Navacarros kaj La Hoya.

eta|maldekstre|250ra|Montopasejo de Vallejera.
En ĝia municipa teritorio estas la montopasejo de Vallejera, je 2,2 km de la domaro kaj sur 1200 msm. Vintre la neĝofalo estas abundaj ĉar la domaro estas sur 1150 m de altitudo. Je 10 kilometroj estas la skiejo Sierra de Béjar-La Covatilla. Nuntempe turismo estas plej grava enspezofonto.

La arbaroj estas de kverkoj, pinoj, kaŝtanarboj kaj fraksenoj.

## Vidu ankaŭ 
* Municipoj de la provinco Salamanko

Kategorio:Municipoj de la provinco Salamanko
Villanueva del Conde

**Villanueva del Conde** estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia partio de Béjar kaj al la municiparo Sierra de Francia. *Villanueva del Conde* estas tradukebla al *Nova urbo de la Grafo*.

eta|maldekstre|250ra|Arquitectura tradicional.
eta|maldekstre|250ra|Edificios de la plaza mayor.
Ĝia municipa teritorio estas formata de unusola loĝloko, okupas totalan areon de 12,99 km² kaj laŭ la demografia informo de la municipa censo fare de la INE en 2017, ĝi havis 173 loĝantojn. Ĝi perdis 900 loĝantojn dum la dua duono de la 20-a jarcento.

Limas kun la loĝlokoj Miranda del Castañar, San Martín del Castañar, La Alberca, Mogarraz, Sequeros, San Miguel del Robledo.

En la natura medio hegemonias kverkoj, kaŝtanarboj kaj makiso kun cistoj. Alia allogaĵo estas la popola arkitekturo.

## Vidu ankaŭ 
* Municipoj de la provinco Salamanko
* Villanueva de Teba, iam nomita Villanueva del Conde

Kategorio:Municipoj de la provinco Salamanko
Meronpano

[eta|230px|dekstre|Meronpano estas dolĉa pano tipa en [Japanio.]]
**Meronpano** (メロンパン laŭvorte Melonpano), estas dolĉa pano karaktera de la japana kuirarto, nome de bakado. Ĝi estas konata ankaŭ kiel *melonpano*. En japana la melono, estas skribita en rōmaji "meron" (メロン).

La melonpano estas populara ankaŭ en Ĉinio kaj Tajvano. Ĝi estas mola, rondoforma kaj normale kovrita per krakanta ŝirmo; ties aspekto estas simila al tiu de melono, de tie venas la nomo. La meronpano havas similaĵon *Pineapple bun* (ananaspano) en Hongkongo, kiu estas tre simila kaj en la *concha* (konko) aŭ *volcán* (vulkano) de la meksika bakado.

Foje en Japanio oni uzas esencon de melono por plifortigi ties aromon, sed estas variaĵoj kun gusto je ĉokolado, bombono kaj aliaj, aŭ ili povas esti farĉitaj je kremo kun diversaj gustoj.

Kategorio:Panoj
Kategorio:Japana kuirarto
Briega

***Briega*** estas sendependa gazeto eldonita en Kantabrio en formo de cifereca gazeto kaj monata papera bulteno. Fondita en 2004, ĝia redakcia linio fokusiĝas al nutrado de la kontraŭaŭtoritata konscio de sociaj movadoj en ĉi tiu regiono.

## Referencoj 
Kategorio:Hispanaj gazetoj
Kategorio:Hispanlingvaj gazetoj
Kategorio:Anarkiismaj periodaĵoj
Kategorio:Kantabrio
Furfurila ftalato

**Dufurfurila ftalato** aŭ **C18H14O6** estas kemia komponaĵo, apartenanta al la funkcia grupo de la esteroj de la ftalata acido kaj furfurila alkoholo. Furfurila ftalato estas kemia reakciaĵo, uzata en la fabrikado de ftalata acido derivaĵoj kaj furfurilaj derivaĵoj. Furfurila ftalato estas malmulte solvebla en akvo, sed tute solvebla en alkoholo, duetila etero, kloroformo kaj plejmulto el la organikaj solvantoj. Furfurila ftalato reakcias kun fortaj oksidigagentoj kaj fortaj bazoj kaj posedas antifungajn kaj antibakteriajn proprecojn.

## Reakcioj 
### Reakcio 1 
* Preparado de **furfurila ftalato** per interagado de **ftalata acido** kun **furfurila alkoholo**:

### Reakcio 2 
* Preparado de **furfurila ftalato** per interagado de **ftalata anhidrido** kun **furfurila alkoholo**:

### Reakcio 3 
* Preparado de **furfurila ftalato** per interagado de **furfurila klorido** kun **ftalata acido**:

### Reakcio 4 
* Preparado de **furfurila ftalato** per interagado de **furfurila klorido** kun **natria ftalato**:

## Vidu ankaŭ 
* Ftalatoj
* Tereftalatoj
* Izoftalatoj

## Referencoj 
Kategorio:Ftalatoj
Rizpano

eta|Japana rizpano.
eta|Japana rizpano.
**Rizpano** (en japana 米粉パン) estas bakita preparaĵo de pasto de rizfaruno. Ĝi estas surogato de la pano en kelkaj lokoj de Azia kuirarto. Ĝi estas tre populara en Japanio (aparte en la Gubernio Totoro),​ En aliaj landoj kiel Vjetnamio oni prilaboras la *Bánh mì* uzante miksojn de tritiko kaj rizo en ties pastoj. Temas pri produkto kreita kiel surogato de la tritikpano. La problemo por la formado de la pasto de rizfaruno estas la foresto de gluteno kiu ne ebligas krei spongecajn pastojn kiuj retenas la gasojn de la fermentado.​ Tio faras ilin la ideala kompano por la personoj kiuj suferas sensivecon al gluteno, same kiel al kelkaj cerealoj.​ Ekzistas ankaŭ alia variaĵo kreita en Santa Cruz, Bolivio, en kiu oni uzas rizfarunon kaj iom da manioko kiel bazo, kaj tiel la rizpano estas tre populara ĉe Santa Cruz, Beni kaj Pando kie abundas la manioko; en Santa Cruz estas ofta baki ĝin sur lignofajro kaj sur bananfolioj por atingi specifan guston.

## Notoj 
Kategorio:Panoj
Kategorio:Rizo
Kategorio:Japana kuirarto
Anpan

eta|*Anpan*.
**Anpan** (あんパン) estas dolĉa bulko de la japana kuirarto farĉita je anko (pasto de fazeoloj *azukioj*). Estas multaj tipoj de *anpan*, kiel *goma an*, *ŝiro an*, *ugisu an* kaj *kuri an*, sed la originala estas tiu de anko el fazeoloj *azuki*.

Inter 1874 kaj 1875 Ĝasubei Kimura iĝis bakisto. En tiu epoko la nura recepto de pano konata en Japanio estis de variaĵo dolĉ-acida, malmulte kongrua kun la tiama japana gusto. Ĝasubei deziris fari panon pli kongruan kun la japana gusto, kaj sukcesis ekhavi recepton laŭ stilo manĵuo, plialtigante la paston per la tradicia likva gisto *sakadane*. Poste li farĉis la panon per ŭagaŝi de pasto el fazeoloj kaj vendis la rezultan anpanon kiel aperitivo. La produkto iĝis tre populara, ne nur pro ties gusto, sed ankaŭ pro tio ke japanoj estis tiam tre interesataj pri ĉio nova kaj eksterlanda.

Kategorio:Panoj
Kategorio:Japana kuirarto
Údlice

**Údlice** () estas municipo de Ĉeĥio troviĝanta en distrikto Chomutov. Ĝia konsisto estas ankaŭ la najbara vilaĝo Přečaply. Vivas ĉi tie  (). Ĝi havadis statuson de kampurbo eĉ urbo, kies loĝantoj vivtenis sin precipe per agrikulturo. Evoluo de industrio okazis nur en la 19-a jarcento, kiam estis malfermita sukerfarejo kaj en la ĉirkaŭaĵo komencis minado de brunkarbo.

## Historio 
La unua skribmencio pri la vilaĝo estas el la jaro 1247.

## Loĝantaro 
## Memorindaĵoj
* Kastelo Údlice 
* Baroka grenejo el komenco de la 18-a jarcento
* Unuetaĝa paroĥestrejo

## Pluaj fotoj

Eidlitz-2010-06-21-KostelOdJihu.JPG|Preĝejo de Avanco de sankta Kruco
Zámek Údlice 2016-05-07 1.jpg|Kastelo Údlice
Údlice - sýpka.jpg|Baroka grenejo
PP Údlické doubí.jpg|Rando de naturmemorindaĵo Údlické doubí


Kategorio:Municipoj en distrikto Chomutov
Kategorio:Vilaĝoj en distrikto Chomutov
Kategorio:Eksaj urboj de Ĉeĥio
Kategorio:Setlejoj en Mosta baseno
Kategorio:Minado de brunkarbo en Ĉeĥio
Kategorio:Minado en distrikto Chomutov
László Posonyi Takács

**László Posonyi Takács** [lAslO poŝonji takAĉ], laŭ hungarlingve kutima nomordo **Posonyi Takács László** estas hungara aktoro. Lia familia nomvarianto estis *Pozsonyi* [poĵonji].

László Posonyi Takács naskiĝis la .

## Biografio 
László Posonyi Takács studis en aktorstudio de Teatro Madách. Liaj plej gravaj instruistoj estis László Mensáros kaj Tamás Ádám (aktoro).  En 1997 li komencis sian aktoran karieron en Nacia Teatro (Győr). Li ricevis 3 premiojn inter 2008-2015.

## Liaj teatraj roloj (elekto) 
* William Shakespeare:
** Somermeznokta sonĝo - Puck
** La Dresado de la Megero - Hortensio; Litio
** La gajaj edzinoj de Windsor - D-ro Caius
** *Dekdua Nokto aŭ Epifanio : aŭ kiel vi volas* - Feste
** Hamleto - Rosencrantz
** Romeo kaj Julieta - Mercutio
* Nikolaj Gogol: La Revizoro - Spekin (poŝtestro)
* Anton Ĉeĥov: La mevo - Ŝamrajev
* Ede Szigligeti: *Liliomfi* - Schwartz
* Sándor Bródy: *A tanítónő* - nobela juĝisto
* Imre Dobozy: La kaporalo kaj la aliaj - Szíjártó
* Ferenc Molnár: *Egy, kettő, három* – Antal

## Liaj filmaj roloj (elekto) 
* *Sivatagi nemzedék* (televida filmo, 1991)
* *Szomszédok* (televida serio, 1993-1994) - amiko de Julcsi
* *Szőke kóla* (2005) - Ricsi Orsós
* *Kék kék kék* (televida filmo, 2022) - Prézli
 
## Vidu, aŭdu ankaŭ 
* https://www.youtube.com/watch?v=XoGPG7FJMUI

## Fontoj 
* https://www.theater.hu/hu/portre/posonyi-takacs-laszlo--1058.html
* http://www.xn--szchenyi-kr-cbb1p.de/Korabbi-musorok/76_Pozsonyi-IngmarBergman_2011-02.htm
* https://port.hu/adatlap/szemely/posonyi-takacs-laszlo/person-27438

## Referencoj 
Kategorio:Hungaraj aktoroj